**КУЋНИ РЕД ШКОЛЕ**

У складу са Законом о основама система образовања и васпитања и Статутом школе доноси се следећи Кућни ред.

Непоштовање Кућног реда сматра се повредом обавеза и дужности ученика и радника школе и подлеже санкцијама.

**УЧЕНИЦИ**

**Долазак у школу**

* ученици улазе у школу на ученички улаз из дворишта;
* ученици долазе у школу 15 минута пре почетка првог часа;
* без одобрења дежурног наставника ученици не улазе у школску зграду пре почетка наставе;
* након звона за улазак у школску зграду ученици су дужни да у реду сачекају наставника испред кабинета (без седеља, лежања и гурања испред кабинета и без остављања ташни испред кабинета);
* ако ученик закасни, одлази право у учионицу, објашњава разлог кашњења и присуствује часу. Ученици који долазе бициклима у школу, паркирају их у школском дворишту у за то предвиђен простор;
* ученици који имају пречас, испред ђачког улаза чекају наставника да их уведе;
* ученици који имају активности у супртоној смени (информатика, секције...), долазе у школу најраније 15 минута пре почетка, улазе на главни улаз школе, пролазе у двориште и испред ученичког улаза чекају наставника да их уведе.

**Понашање ученика**

* на часу ученици су дужни да прате наставу и не ометају рад наставника и осталих ученика на било који начин;
* за време одмора ученици мењају кабинете пазећи на своје понашање (без гурања, туче, псовања, шутирања...);
* само за време великог одмора од 15 минута ученици излазе у двориште ако то временски услови дозвољавају;
* строго је забрањено напуштање простора школе за време трајања наставе;
* забрањено је пушење у школској згради и дворишту;
* забрањено је коришћење алкохола или других опојних средстава у школи и школском дворишту;
* ученик под дејством алкохола или других опијата удаљује се са наставе, а против њега се покреће дисциплински поступак;
* забрањено је коришћење мобилних телефона за време часова – морају бити искључени!
* забрањено је уношење експлозивног материјала (петарде и др.) оружја, бодежа и других опасних ствари;
* забрањена је вожња бициклима у школском дворишту;
* забрањен је улазак моторима у школско двориште и паркирање мотора испред главног улаза у школу;
* ученици су дужни да чувају ред и чистоћу у школској згради и дворишту – забрањено је разбацивање ужине, папира и осталог отпада;
* ученици су дужни да чувају школску имовину – забрањено је шарање по клупама и зидовима, цепање и уништавање наставних средстава у кабинетима и ходницима;

**Сваку намерно учињену штету надокнађују родитељи ученика који ју је учинио!!!**

* ученици су дужни да у школу долазе уредни, у пристојној одећи, са пристојним фризурама. Забрањено је фарбање косе и ношење провокативне одеће и накита (мајица на бретеле, дубоких деколтеа, голог стомака и леђа, прекратке сукње...);
* није препоручљиво носити скупоцен накит, скупе мобилне телефоне и друге вредне предмете који нису у фукцији наставе јер школа не одговара у случају њиховог нестанка;
* пирсинг није препоручљив време трајања наставе, посебно физичког и техничког обрзовања због безбедности ученика који га носе.

**Одсуствовања ученика**

* одсуствовање ученика са појединачног часа одобрава предметни наставник и бележи одсуство у дневник;
* одсуствовање ученика у току једног дана одобрава одељенски старешина;
* ученици имају право да не похађају наставу, односно не раде, само на први дан крсне славе;
* одсуствовање ученика у дужем периоду одобрава се по статуту школе или одлуком директора и помоћника директора.

**Дежурни ученици**

* дежурни ученици могу бити само они који немају негативних оцена, немају више од 8 неоправданих изостанака и нису проблематичног понашања (одлуку доноси одељенски старешина);
* дежурни ученици су на дан дежурства ослобођени наставе(осим писмених задатака)
* ако је дежурни ученик на писменом задатку, његову замену одређује дежурни наставник;
* дежурају по два ученика у једној смени – ученици 5. и 6. разреда на главном улазу у школу, а ученици 7. и 8. разреда на ученичком улазу у школу. У нижим разредима дежура један ученик у смени;
* дежурни ученици морају бити у школи у 700-1300 прва смена, односно од 1300-1840 друга смена, без обзира колико часова тог дана има разред дежурног ученика;
* дежурни ученици нижих разреда одлазе кући по завршетку последњег часа (5. час);
* обавезе старијег дежурног ученика (7. и 8. разред): закључава резом врата; за време часа у зграду пушта искључиво раднике школе и пацијенте код зубара; за време великог одмора откључава врата за ученике; у случају лошег времена у простор испред зубне ординације пушта и ученике који имају информатику или друге активности;
* обавезе млађег дежурног ученика (5. и 6. разред): контролише улазак у зграду лицакоја нису ученици или радници школе, усмерава их на одређена места и води евиденцију о томе у књизи дежурног ученика
* дужни су да пријаве дежурном наставнику, директору, помоћнику директора или помоћном раднику сваку штету коју примете у школи или било шта што му се учини сумњивим;
* сви дежурни ученици (у обе зграде) задржавају родитељске посете наставницима у холу до завршетка часа (час се не сме прекидати).

**Редари**

 Одељенски старешина одређује два редара недељно.

Обавезе редара:

* прегледају учионицу по уласку и пријавњују евентуалну штету;
* припремају таблу;
* доносе прибор и наставна средства по налогу наставника;
* пријављује одсутне ученике;
* последњи излазе из учионице, проверавају прозоре, светла и да ли је нешто остало заборављено;
* пријављују евентуалну штету насталу у току часа по изласку из учионице.

**НАСТАВНИЦИ**

* Дежурни наставници долазе у школу у 700 (пре подне), односно 1300 (после подне), а одлазе у 1300 (пре подне), односно 1900 (после подне), остали наставници долазе најмање 5 минута пре почетка сваког часа.
* За време великог одмора од 15 минута, ако су деца напољу, бар један дежурни наставник мора бити у дворишту са децом.
* За време малих одмора дежурни наставици су у ходницима са децом.
* Наставници су дужни да на наставу долазе пристојно обучени јер тиме дају позитиван пример ученицима (не у мајицама на бретеле, дубоког деколтеа, голог стомака и леђа, не у прекратким сукњама и тесним плитким панталонама...).
* Забрањено је одстрањивати ученика са часа из било ког разлога.
* Строго је забрањено долазити на наставу под утицајем алкохола или других опојних средстава – покреће се дисциплински поступак.
* Строго је забрањено физичко кажњавање деце и вербално вређање – покреће се дисциплински поступак.
* Није дозвољено стварати непријатну атмосферу у колективу (нарушавање међуљудских односа) – покреће се дисциплински поступак.
* Забрањено је коришћење мобилног телефона за време часа.
* Изостанак са посла наставник је дужан да благовремено пријави како би се могла организовати настава.
* Дневнике рада могу носити искључиво наставници – не ученици!
* Фотокопирани материјал преузимау искључиво наставници – не ученици!
* Моторна возила (аутомобил, скутери, мотори) паркирају се изван школског дворишта из безбедносних разлога.
* Кашњење ученика на час од 10 минута предметни наставник уписује у напомену, а дуже од тога у рубрику за изостанке (одсутне ученике бележити на крају часа).
* Уколико предметни наставник примери да је ученик под дејством алкохола или других опијата, дужан је да ученика доведе код секретара или педагога, психолога како би се направила службена белешка и покренуо дисциплински поступак.
* У случају туче ученика, уништавање школске имовине или неког другог инцидента, дежурни настанвик прави кратак записник са именима учесника, местом догађаја, сведоцима... на основу којег ће се касније покренути дисциплински поступак против починиоца.